CELEX: 62014TN0790
Language: fi
Date: 2014-12-04 00:00:00
Title: Asia T-790/14: Kanne 4.12.2014 – Hassan v. neuvosto

2.2.2015   
            
            
               FI
            
            
               Euroopan unionin virallinen lehti
            
            
               C 34/42
            
         Kanne 4.12.2014 – Hassan v. neuvosto
   (Asia T-790/14)
   (2015/C 034/50)
   Oikeudenkäyntikieli: ranska
   
      Asianosaiset
   
   
      Kantaja: Samir Hassan (Damaskos, Syyria) (edustaja: asianajaja L. Pettiti)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin toiminnasta tehdyn sopimuksen (SEUT) 263 artiklan nojalla
               
                           —
                        
                        
                           Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 26.9.2014 annetun neuvoston täytäntöönpanopäätöksen 2014/678/YUTP siltä osin kuin siinä lisätään Samir Hassan Syyriaan kohdistettavista rajoittavista toimenpiteistä 31.5.2013 annetun neuvoston päätöksen 2013/255/YUTP liitteessä olevaan luetteloon
                        
                     
                           —
                        
                        
                           Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 26.9.2014 annetun täytäntöönpanoasetuksen (EU) N:o 1013/2014 siltä osin kuin siinä lisätään Samir Hassan Syyrian tilanteen johdosta määrättävistä rajoittavista toimenpiteistä 18.1.2012 annetun neuvoston asetuksen (EU) N:o 36/2012 liitteeseen II
                        
                     
         
               —
            
            
               toteamaan, että kumottavien toimien vaikutukset ovat lopullisia
            
         
               —
            
            
               korvaamaan SEUT 268 ja SEUT 340 artiklan perusteella Hassanille edellä tarkoitetuista rajoittavista toimenpiteistä aiheutuneen vahingon, ja tämän suhteen
               
                           —
                        
                        
                           toteamaan, että Euroopan unionin neuvosto on sopimussuhteen ulkopuolisessa vastuussa jo aiheutuneesta ja tulevaisuudessa aiheutuvasta aineellisesta vahingosta sekä henkisestä kärsimyksestä
                        
                     
                           —
                        
                        
                           myöntämään Hassanille kuukausittaisen 2 50  000 euron määrän 1.9.2011 alkaen aiheutuneen aineellisen vahingon korvaamiseksi
                        
                     
                           —
                        
                        
                           myöntämään Hassanille yhden (1) euron symbolisen korvauksen aiheutuneesta henkisestä kärsimyksestä
                        
                     
                           —
                        
                        
                           velvoittamaan Euroopan unionin neuvoston korvaamaan tulevaisuudessa aiheutuvan aineellisen vahingon
                        
                     
         
               —
            
            
               velvoittamaan joka tapauksessa Euroopan unionin neuvoston korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu siihen, että neuvosto on tehnyt ilmeisen virheen tosiseikkojen arvioinnissa ja tästä seuraavan oikeudellisen virheen merkitessään kantajan nimen uudestaan luetteloon henkilöistä ja yhteisöistä, joihin rajoittavia toimenpiteitä sovelletaan, esittämättä oikeudellisesti riittäviä perusteita
            
         
               2)
            
            
               Toinen kanneperuste perustuu omaisuudensuojan ja suhteellisuusperiaatteen loukkaamiseen.
            
         
               3)
            
            
               Kolmas kanneperuste perustuu kantajan syyttömyysolettaman loukkaamiseen
            
         
               4)
            
            
               Neljäs kanneperuste perustuu sellaisen vahingon korvaamiseen, joka kantajalle on aiheutunut neuvoston hänen suhteensa toteuttamista laittomista toimenpiteistä.